title: Deċiżjoni tal-Kunsill 2009/1003/PESK tat- 22 ta’ Diċembru 2009 li temenda l-Pożizzjoni Komuni 2009/788/PESK dwar miżuri restrittivi kontra r-Repubblika tal-Ginea

text:
               23.12.2009

               MT

               Il-Ġurnal Uffiċjali tal-Unjoni Ewropea

               L 346/51

         DEĊIŻJONI TAL-KUNSILL 2009/1003/PESK
   tat-22 ta’ Diċembru 2009
   li temenda l-Pożizzjoni Komuni 2009/788/PESK dwar miżuri restrittivi kontra r-Repubblika tal-Ginea
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 29 tiegħu,
   Billi:

               (1)

               Fis-27 ta’ Ottubru 2009, il-Kunsill adotta l-Pożizzjoni Komuni 2009/788/PESK dwar miżuri restrittivi kontra r-Repubblika tal-Ginea (1), bi tweġiba għar-repressjoni vjolenti mill-forzi tas-sigurtà fuq dimostranti politiċi f’Conakry fit-28 ta’ Settembru 2009.

               (2)

               Minħabba s-serjetà tas-sitwazzjoni fir-Repubblika tal-Ginea, għandhom jiġu imposti miżuri restrittivi addizzjonali kontra l-membri individwali tal-Kunsill Nazzjonali għad-Demokrazija u l-Iżvilupp (NCDD) u persuni, entitajiet jew korpi fiżiċi jew ġuridiċi individwi assoċjati magħhom, responsabbli għar-reppressjoni vjolenti jew l-impass politiku fil-pajjiż.

               (3)

               Barra minn hekk, aktar persuni fiżiċi jew legali, entitajiet jew korpti assoċjati man-NCDD, għandhom jiġu inklużi fuq il-lista ta’ persuni soġġetti għall-miżuri restrittivi mniżżlin fl-Anness għall-Pożizzjoni Komuni 2009/788/PESK.

               (4)

               Hija meħtieġa aktar azzjoni mill-Unjoni sabiex jiġu implimentati ċerti miżuri,

         ADOTTA DIN ID-DEĊIŻJONI:
   Artikolu 1
   Il-Pożizzjoni Komuni 2009/788/PESK hija b’dan emendata kif ġej:

               (1)

               l-Artikolu 1 għandu jinbidel b’dan li ġej:
               “Artikolu 1
               1.   Il-bejgħ, il-provvista, it-trasferiment jew l-esportazzjoni ta’ armamenti u materjal relatat ta’ kull tip, inklużi armi u munizzjoni, vetturi u tagħmir militari, tagħmir paramilitari u partijiet ta’ rikambju għal dawn imsemmija qabel, kif ukoll tagħmir li jista’ jintuża għar-repressjoni interna, lir-Repubblika tal-Ginea minn ċittadini tal-Istati Membri jew mit-territorji tal-Istati Membri jew bl-użu ta’ bastimenti jew inġenji tal-ajru tal-bandiera tagħhom, għandhom jiġu pprojbiti kemm jekk joriġinaw fit-territorji tagħhom u kemm jekk le.
               2.   Għandu jkun ipprojbit:

                           (a)

                           il-forniment, dirett jew indirett, ta’ assistenza teknika, servizzi ta’ senserija jew servizzi oħra relatati mal-oġġetti msemmija fil-paragrafu 1 jew relatati mal-forniment, il-manifatturar, il-manutenzjoni u l-użu ta’ tali oġġetti, lil kwalunkwe persuna fiżika jew legali, entità jew korp fi, jew għall-użu fir-Repubblika tal-Ginea;

                           (b)

                           il-forniment, dirett jew indirett, ta’ finanzjament jew assistenza finanzjarja relatata mal-oġġetti msemmija fil-paragrafu 1, inklużi b’mod partikolari għotjiet, self u assigurazzjoni ta’ kreditu għall-esportazzjoni, għal kwalunkwe bejgħ, provvista, trasferiment jew esportazzjoni ta’ tali oġġetti,, jew għall-forniment ta’ assistenza teknika relatata, senserija jew servizzi oħra lil kwalunkwe persuna fiżika jew legali, entità jew korp fi, jew għall-użu fir-Repubblika tal-Ginea;

                           (c)

                           il-parteċipazzjoni, konxjentement u intenzjonalment, f’attivitajiet, li l-objettiv jew l-effett tagħhom hu li jevitaw il-projbizzjonijiet imsemmijin fil-punti (a) jew (b).”;

               (2)

               L-Artikolu 2 għandu jinbidel b’dan li ġej:
               “Artikolu 2
               1.   L-Artikolu 1 m’għandux japplika għal:

                           (a)

                           il-bejgħ, il-provvista, it-trasferiment jew l-esportazzjoni ta’ tagħmir militari li ma joqtolx, jew ta’ tagħmir li jista’ jintuża għar-repressjoni interna, maħsub biss għal użu umanitarju jew protettiv, jew għall-programmi għall-bini ta’ istituzzjonijiet tan-Nazzjonijiet Uniti (NU) u l-UE, jew għal operazzjonijiet tal-UE u n-NU ta’ maniġġar ta’ kriżijiet;

                           (b)

                           il-bejgħ, il-provvista, it-trasferiment jew l-esportazzjoni ta’ vetturi mhux tal-ġlied li ġew manifatturati jew mgħammra b’materjali biex jipprovdu protezzjoni ballistika, maħsuba biss għall-użu protettiv ta’ persunal tal-UE u tal-Istati Membri tagħha fir-Repubblika tal-Ginea;

                           (c)

                           il-forniment ta’ assistenza teknika, servizzi ta’ senserija u servizzi oħrajn relatati ma’ tali tagħmir, jew ma’ tali programmi u operazzjonijiet;

                           (d)

                           il-forniment ta’ finanzjament jew assistenza finanzjarja relatata ma’ tali tagħmir jew ma’ tali programmi u operazzjonijiet,

                     bil-kondizzjoni li tali esportazzjonijiet jew assistenza jkunu ġew approvati minn qabel mill-awtorità kompetenti rilevanti.
               2.   L-Artikolu 1 m’għandux japplika għal ilbies protettiv, inklużi ġkieket tal-flak u elmi militari, esportati temporanjament lejn ir-Repubblika tal-Ginea minn persunal tan-NU, persunal tal-UE jew tal-Istati Membri tagħha, rappreżentanti tal-midja u ħaddiema umanitarji u dawk għall-iżvilupp u persunal assoċjat għall-użu personali tagħhom biss.”;

               (3)

               L-Artikolu 3, il-paragrafu 1 għandu jinbidel b’dan li ġej:
               “1.   L-Istati Membri għandhom jieħdu l-miżuri meħtieġa għall-prevenzjoni tad-dħul fi, jew it-transitu minn ġewwa, it-territorji tagħhom tal-membri individwali tan-NCDD u persuni assoċjati magħhom, kif elenkat fl-Anness.”;

               (4)

               Għandu jiddaħħal l-Artikolu li ġej:
               “Artikolu 3a
               1.   Il-fondi u r-riżorsi ekonomiċi kollha li jappartjenu, huma proprjetà ta’, miżmuma jew ikkontrollati mill-membri individwali tan-NCDD u persuni, entitajiet jew korpi fiżiċi jew ġuridiċi assoċjati magħhom, kif elenkat fl-Anness għandhom jiġu ffriżati.
               2.   L-ebda fond jew riżors ekonomiku m’għandu jsir disponibbli, direttament jew indirettament, lil jew għal benefiċċju ta’ persuni, entitajiet jew korpi fiżiċi jew ġuridiċi elenkati fl-Anness.
               3.   L-awtorità kompetenti ta’ Stat Membru tista’ tawtorizza r-rilaxx ta’ ċerti fondi jew riżorsi ekonomiċi ffriżati jew li ċerti fondi jew riżorsi ekonomiċi jsiru disponibbli, taħt tali kondizzjonijiet li hi tikkunsidra adatti, wara li tkun iddeterminat li l-fondi jew ir-riżorsi ekonomiċi konċernati huma:

                           (a)

                           meħtieġa biex jiġu sodisfatti l-ħtiġijiet bażiċi tal-persuni elenkati fl-Anness u l-membri tal-familja dipendenti minnhom, inklużi pagamenti għal ikel, kera jew ipoteki, mediċini u kura medika, taxxi, premiums tal-assigurazzjoni, u ħlasijiet ta’ servizzi pubbliċi;

                           (b)

                           maħsubin esklussivament għall-pagament ta’ onorarji professjonali raġjonevoli u għar-rimborż ta’ spejjeż magħmula assoċjati mal-forniment ta’ servizzi legali;

                           (c)

                           maħsubin esklussivament għall-pagament ta’ onorarji jew ħlasijiet ta’ servizzi għaż-żamma jew il-manutenzjoni ta’ rutina ta’ fondi jew riżorsi ekonomiċi ffriżati; jew

                           (d)

                           meħtieġa għal spejjeż straordinarji, bil-kondizzjoni li l-awtorità kompetenti tkun innotifikat lill-awtorità kompetenti tal-Istati Membri l-oħra u lill-Kummissjoni bir-raġunijiet li għalihom tikkunsidra li għandha tingħata awtorizzazzjoni speċifika mill-inqas ġimgħatejn qabel l-awtorizzazzjoni.

                     Stat Membru għandu jinforma lill-Istati Membri l-oħrajn u lill-Kummissjoni bi kwalunkwe awtorizzazzjoni mogħtija taħt danil-paragrafu.
               4.   B’deroga mill-paragrafu 1, l-awtoritajiet kompetenti ta’ Stat Membru, jistgħu jawtorizzaw ir-rilaxx ta’ ċerti fondi jew riżorsi ekonomiċi ffriżati, sakemm jintlaħqu l-kondizzjonijiet li ġejjin:

                           (a)

                           il-fondi jew ir-riżorsi ekonomiċi huma soġġetti ta’ rahan ġudizzjarju, amministrattiv jew arbitrali stabbilit qabel id-data li fiha l-persuna fiżika jew legali, entità jew korp msemmi fl-Artikolu 3a ġie inkluż fl-Anness jew ta’ sentenza ġudizjarja, amministrattiva jew arbitrali mogħtija qabel dik id-data;

                           (b)

                           il-fondi jew ir-riżorsi ekonomiċi ser jintużaw esklussivament biex jissodisfaw il-pretensjonijiet żgurati b’dan ir-rahan jew rikonoxxuti bħala validi f’din is-sentenza, fil-limiti ffissati bil-liġijiet u r-regolamenti applikabbli li jirregolaw id-drittijiet tal-persuni li jkollhom dawn il-pretensjonijiet;

                           (c)

                           ir-rahan jew is-sentenza mhix għall-benefiċċju ta’ persuna fiżika jew legali, entità jew korp elenkati fl-Anness; u

                           (d)

                           ir-rikonoxximent li r-rahan jew is-sentenza ma jmorrux kontra l-politika pubblika fl-Istat Membru kkonċernat.

                     Stati Membru għandu jinforma lill-Istati Membri l-oħrajn u lill-Kummissjoni bi kwalunkwe awtorizzazzjoni mogħtija taħt dan il-paragrafu.
               5.   Il-Paragrafu 2 m’għandux japplika għaż-żieda ma’ kontijiet iffriżati ta’:

                           (a)

                           imgħax jew qligħ ieħor fuq dawk il-kontijiet; jew

                           (b)

                           pagamenti dovuti taħt kuntratti, ftehimiet jew obbligi li kienu konklużi jew li nħolqu qabel id-data li fiha dawk il-kontijiet saru soġġetti għal din il-Pożizzjoni Komuni,

                     sakemm kwalunkwe tali mgħax, qligħ u pagamenti oħrajn jibqaw soġġetti għall-paragrafu 1.”.

         Artikolu 2
   L-Anness għall-Pożizzjoni Komuni 2009/788/PESK għandu jinbidel bl-Anness għal din id-Deċiżjoni.
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.
   Artikolu 4
   Din id-Deċiżjoni għandha tiġi ppubblikata fil-Ġurnal Uffiċjali tal-Unjoni Ewropea.

      Magħmul fi Brussell, it-22 ta’ Diċembru 2009.

            Għall-Kunsill

            Il-President

         A. CARLGREN

      (1)  ĠU L 281, 28.10.2009, p. 7.

      ANNESS II

         LISTA TA' PERSUNI MSEMMIJA FL-ARTIKOLU 3 U 3A

                  Isem (u psewdonomi possibbli)

                  Informazzjoni għall-identifikazzjoni (data u post tat-twelid ( d.t.t. u p.t.t.), numru tal-passaport (Pass.)/karta tal-identità…)

                  Karigi

                  1.

                  Kaptan Moussa Dadis CAMARA

                  d.t.t.: 01/01/64 jew 29/12/68
                  Pass.: R0001318

                  President tas-CNDD

                  2.

                  Ġeneral tad-Diviżjoni Mamadouba (psewdonomu Mamadou) Toto CAMARA

                  d.t.t.: 01/01/46
                  Pass: R00009392

                  Ministru tas-Sigurtà u l-Protezzjoni Ċivili

                  3.

                  Ġeneral Sékouba KONATÉ

                  d.t.t.: 01/01/64
                  Pass: R0003405//R0002505

                  Ministru tad-Difiża Nazzjonali

                  4.

                  Kurunell Mathurin BANGOURA

                  d.t.t.: 15/11/62
                  Pass.: R0003491

                  Ministru tat-Telekomunikazzjoni u t-Teknoloġiji l-Ġodda tal-Informazzjoni

                  5.

                  Logutenent Kurunell Aboubacar Sidiki (psewdonomu Idi Amin) CAMARA

                  d.t.t.: 22/10/79
                  Pass: R0017873

                  Ministru u Segretarju Permanenti tas-CNDD (imkeċċi mill-Armata fis-26/01/09)

                  6.

                  Kmandant Oumar BALDÉ

                  d.t.t.: 26/12/64
                  Pass.: R0003076

                  Membru tas-CNDD

                  7.

                  Kmandant Mamadi (psewdonomu Mamady) MARA

                  d.t.t.: 01/01/54
                  Pass: R0001343

                  Membru tas-CNDD

                  8.

                  Kmandant Almamy CAMARA

                  d.t.t.: 17/10/75
                  Pass.: R0023013

                  Membru tas-CNDD

                  9.

                  Logutenent Kurunell Mamadou Bhoye DIALLO

                  d.t.t.: 01/01/56
                  Pass.: R0001855

                  Membru tas-CNDD

                  10.

                  Kaptan Koulako BÉAVOGUI

                  Membru tas-CNDD

                  11.

                  Logutenent Kurunell tal-Pulizija Kandia (psewdonomu Kandja) MARA

                  Pass.: R0178636

                  Membru tas-CNDD
                  Direttur tas-Sigurtà Nazzjonali ta' Labé

                  12.

                  Kurunell Sékou MARA

                  d.t.t.: 1957

                  Membru tas-CNDD
                  Viċi Direttur tal-Pulizija Nazzjonali

                  13.

                  Morciré CAMARA

                  d.t.t.: 01/01/49
                  Pass.: R0003216

                  Membru tas-CNDD

                  14.

                  Alpha Yaya DIALLO

                  Membru tas-CNDD
                  Direttur Nazzjonali tad-Dwana

                  15.

                  Kurunell Mamadou Korka DIALLO

                  d.t.t.: 19/02/62

                  Ministru tal-Kummerċ, l-Industrija u l-SMEs

                  16.

                  Kmandant Kelitigui FARO

                  d.t.t.: 03/08/72
                  Pass.: R0003410

                  Ministru Segretarju Ġenerali għall-Presidenza tar-Repubblika

                  17.

                  Kurunell Fodeba TOURÉ

                  d.t.t.: 07/06/61
                  Pass.: R0003417 /R0002132

                  Gvernatur ta' Kindja (dak li kien il-Ministru taż-Żgħażagħ, imkeċċi minn Ministru fis-07/05/09)

                  18.

                  Kmandant Cheick Sékou (psewdonomu Ahmed) Tidiane CAMARA

                  d.t.t.: 12/05/66

                  Membru tas-CNDD

                  19.

                  Kurunell Sékou (psewdonomu Sékouba) SAKO

                  Membru tas-CNDD

                  20.

                  Logutenent Jean- Claude (magħruf bħala COPLAN PIVI)

                  d.t.t.: 01/01/60

                  Membru tas-CNDD
                  Ministru responsabbli għas-Sigurtà Presidenzjali

                  21.

                  Kaptan Saa Alphonse TOURÉ

                  d.t.t: 03/06/70

                  Membru tas-CNDD

                  22.

                  Kurunell Moussa KEITA

                  d.t.t.: 01/01/66

                  Membru tas-CNDD
                  Ministru Segretarju Permanenti tas-CNDD responsabbli għar-Relazzjonijiet mal-Istituzzjonijiet Repubblikani

                  23.

                  Logutenent Kurunell Aïdor (psewdonomu Aëdor) BAH

                  Membru tas-CNDD

                  24.

                  Kmandant Bamou LAMA

                  Membru tas-CNDD

                  25.

                  Is-Sur Mohamed Lamine KABA

                  Membru tas-CNDD

                  26.

                  Kaptan Daman (psewdonomu Dama) CONDÉ

                  Membru tas-CNDD

                  27.

                  Kmandant Aboubacar Amadou DOUMBOUYA

                  Membru tas-CNDD

                  28.

                  Kmandant Moussa Tiégboro CAMARA

                  d.t.t.: 01/01/68
                  Pass.: 7190

                  Membru tas-CNDD
                  Ministru fil-Presidenza responsabbli għas-servizzi speċjali tal-ġlieda kontra d-drogi u l-brigantaġġ serju

                  29.

                  Kaptan Issa CAMARA

                  d.t.t.: 1954

                  Membru tas-CNDD
                  Gvernatur ta' Mamou

                  30.

                  Kurunell Dr. Abdoulaye Chérif DIABY

                  d.t.t.: 26/02/57
                  Pass.: 13683

                  Membru tas-CNDD
                  Ministru tas-Saħħa u tal-Iġjene Pubblika

                  31.

                  Mamady CONDÉ

                  d.t.t.: 28/11/52
                  Pass.: R0003212

                  Membru tas-CNDD

                  32.

                  Sub-Logutenent Cheikh Ahmed TOURÉ

                  Membru tas-CNDD

                  33.

                  Logutenent Kurunell Aboubacar Biro CONDÉ

                  d.t.t.: 15/10/62
                  Pass.: 2443/R0004700

                  Membru tas-CNDD

                  34.

                  Bouna KEITA

                  Membru tas-CNDD

                  35.

                  Idrissa CHERIF

                  d.t.t.: 13/11/67
                  Pass.: R0105758

                  Ministru responsabbli għall-Komunikazzjonijiet fil-Presidenza u fil-Ministeru tad-Difiża

                  36.

                  Mamoudou (psewdonomu) Mamadou) CONDÉ

                  d.t.t.: 09/12/60
                  Pass.: R0020803

                  Segretarju tal-Istat, Responsabbli għall-Missjonijiet, il-kwistjonijiet strateġiċi u l-iżvilupp sostenibbli

                  37.

                  Logutenent Aboubacar Chérif (psewdonomu Toumba) DIAKITÉ

                  Aide de Camp tal-President

                  38.

                  Ibrahima Khalil DIAWARA

                  d.t.t.: 01/01/76
                  Pass.: R0000968

                  Kunsillier Speċjali ta' Aboubacar Chérif “Toumba” Diakité

                  39.

                  Sub-Logutenent Marcel KOIVOGUI

                  Assistent ta' Aboubacar Chérif “Toumba” Diakité

                  40.

                  Is-Sur Papa Koly KOUROUMA

                  d.t.t.: 03/11/62
                  Pass.: R11914/R001534

                  Ministru tal-Ambjent u l-Iżvilupp Sostenibbli

                  41.

                  Kmandant Nouhou THIAM

                  d.t.t.: 1960
                  Pass.: 5180

                  Spettur Ġenerali tal-Forzi Armati
                  Kelliem tas-CNDD

                  42.

                  Kaptan tal-Pulizija Théodore (psewdonomu Siba) KOUROUMA

                  d.t.t.: 13/05/71
                  Pass.: Service R0001204

                  Attaché tal-kabinett għall-Presidenza

                  43.

                  Is-Sur Kabinet (psewdonomu Kabiné) KOMARA

                  d.t.t.: 08/03/50
                  Pass: R0001747

                  Membru tas-CNDD

                  44.

                  Kaptan Mamadou SANDÉ

                  d.t.t.: 12/12/69
                  Pass: R0003465

                  Ministru fil-Presidenza responsabbli għall-Ekonomijia u l-Finanzi

                  45.

                  Is-Sur Alhassane (psewdonomu Al-Hassane) Siba ONIPOGUI

                  d.t.t.: 31/12/61
                  Pass: 5938/R00003488

                  Ministru fil-Presidenza responsabbli għall-Kontroll tal-Istat

                  46.

                  Is-Sur Joseph KANDUNO

                  Ministru responsabbli għall-Verifiki, it-trasparenza u l-Governanza tajba

                  47.

                  Is-Sur Fodéba (psewdonomu Isto) KÉIRA

                  d.t.t.: 04/06/61
                  Pass: R0001767

                  Ministru taż-Żgħażagħ, l-Isport u l-Promozzjoni tal-Impjieg fost iż-Żgħażagħ

                  48.

                  Kurunell Siba LOHALAMOU

                  d.t.t.: 01/08/62
                  Pass: R0001376

                  Ministru tal-Ġustizzja, Għassies tas-Siġilli

                  49.

                  Dr. Frédéric KOLIÉ

                  d.t.t.: 01/01/60
                  Pass : R0001714

                  Ministru tal-Amministrazzjoni tat-Territorju u l-Affarijiet Politiċi

                  50.

                  Is-Sur Alexandre Cécé LOUA

                  d.t.t.: 01/01/56
                  Pass: R0001757 /
                  diplomatiku: R 0000027

                  Ministru tal-Affarijiet Barranin u taċ-Ċittadini tal-Ginea li jgħixu barra mill-pajjiż

                  51.

                  Is-Sur Mamoudou (psewdonomu Mahmoud) THIAM

                  d.t.t.: 04/10/68
                  Pass: R0001758

                  Ministru tal-Minjieri u l-Enerġija

                  52.

                  Is-Sur Boubacar BARRY

                  d.t.t.: 28/05/64
                  Pass: R0003408

                  Ministru tal-Istat fil-Presidenza responsabbli għall-Kostruzzjoni, il-Ġestjoni tat-Territorju u l-Wirt Arkitetturali Pubbliku

                  53.

                  Demba FADIGA

                  d.t.t.: 01/01/52
                  Pass: Dokument ta' residenza FR365845/365857

                  Membru tas-CNDD, Ambaxxatur Straordinarju u Plenipotenzjarju.
                  Responsabbli għar-relazzjonijiet bejn is-CNDD u l-Gvern

                  54.

                  Is-Sur Mohamed DIOP

                  d.t.t.: 01/01/63
                  Pass: R0001798

                  Membru tas-CNDD
                  Gvernatur ta' Conarky

                  55.

                  Is-Surġent Mohamed (psewdonomu Tigre) CAMARA

                  Membru tal-forzi tas-sigurtà fil-kamp tal-Gwardja Presidenzjali ‘Koundara’

                  56.

                  Is-Sur Habib HANN

                  d.t.t.: 15/12/50
                  Pass: 341442

                  Kumitat ta' Verifika u ta' Sorveljanza fis-Setturi Strateġiċi tal-Istat

                  57.

                  Is-Sur Ousmane KABA

                  Kumitat ta' Verifika u ta' Sorveljanza tas-Setturi Strateġiċi tal-Istat

                  58.

                  Is-Sur Alfred MATHOS

                  Kumitat ta' Verifika u ta' Sorveljanza tas-Setturi Strateġiċi tal-Istat

                  59.

                  Kaptan Mandiou DIOUBATÉ

                  d.t.t.: 01/01/60
                  Pass: R0003622

                  Direttur tal-uffiċċju tal-istampa fil-Presidenza
                  Kelliem tas-CNDD

                  60.

                  Cheik Sydia DIABATÉ

                  d.t.t.: 23/04/68
                  Pass: R0004490

                  Membru tal-Forzi Armati
                  Direttur tas-Servizzi ta' Intelligence u ta' Investigazzjoni fil-Ministru tad-Difiża

                  61.

                  Is-Sur Ibrahima Ahmed BARRY

                  d.t.t.: 11/11/61
                  Pass: R0048243

                  Direttur Ġenerali tar-Radju u t-Televiżjoni tal-Ginea

                  62.

                  Is-Sur Alhassane BARRY

                  d.t.t.: 15/11/62
                  Pass: R0003484

                  Gvernatur tal-Bank Ċentrali

                  63.

                  Is-Sur Roda Namatala FAWAZ

                  d.t.t.: 06/07/47
                  Pass: R0001977

                  Negozjant konness mas-CNDD u li ta appoġġ finanzjarju lis-CNDD

                  64.

                  Dioulde DIALLO

                  Negozjant konness mas-CNDD u li ta appoġġ finanzjarju lis-CNDD

                  65.

                  Kerfalla CAMARA

                  KPC PDG tal-Gui. Co. Pres
                  Negozjant konness mas-CNDD u li ta appoġġ finanzjarju lis-CNDD

                  66.

                  Dr. Moustapha ZABATT

                  d.t.t.: 06/02/65

                  Tabib u Konsulent Personali tal-President

                  67.

                  Aly MANET

                  Moviment ‘Dadis Doit Rester’

                  68.

                  Louis M’bemba SOUMAH

                  Ministru tax-Xogħol, ir-Riforma Amministrattiva u s-Servizz Pubbliku

                  69.

                  Cheik Fantamady CONDÉ

                  Ministru tal-Informazzjoni u l-Kultura

                  70.

                  Boureima CONDÉ

                  Ministru tal-Agrikoltura u t-Trobbija tal-Bhejjem

                  71.

                  Mariame SYLLA

                  Ministru tad-Deċentralizzazzjoni u l-Iżvilupp Lokali


title: Deċiżjoni (UE) 2015/1635 tal-Parlament Ewropew tad-29 ta' April 2015 dwar il-kwittanza għall-implimentazzjoni tal-baġit tal-Uffiċċju tal-Korp ta' Regolaturi Ewropej tal-Komunikazzjonijiet Elettroniċi għas-sena finanzjarja 2013

text:
               30.9.2015

               MT

               Il-Ġurnal Uffiċjali tal-Unjoni Ewropea

               L 255/162

      DEĊIŻJONI (UE) 2015/1635 TAL-PARLAMENT EWROPEW
      tad-29 ta' April 2015
      dwar il-kwittanza għall-implimentazzjoni tal-baġit tal-Uffiċċju tal-Korp ta' Regolaturi Ewropej tal-Komunikazzjonijiet Elettroniċi għas-sena finanzjarja 2013
      IL-PARLAMENT EWROPEW,

                  —

                  wara li kkunsidra l-kontijiet annwali finali tal-Uffiċċju tal-Korp ta' Regolaturi Ewropej tal-Komunikazzjonijiet Elettroniċi għas-sena finanzjarja 2013,

                  —

                  wara li kkunsidra r-rapport tal-Qorti tal-Awdituri dwar il-kontijiet annwali tal-Uffiċċju tal-Korp ta' Regolaturi Ewropej tal-Komunikazzjonijiet Elettroniċi għas-sena finanzjarja 2013, flimkien mat-tweġibiet tal-Uffiċċju (1),

                  —

                  wara li kkunsidra d-dikjarazzjoni ta' assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2013 skont l-Artikolu 287 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-rakkomandazzjoni tal-Kunsill tas-17 ta' Frar 2015 dwar il-kwittanza li għandha tingħata lill-Uffiċċju tal-Korp għall-implimentazzjoni tal-baġit għas-sena finanzjarja 2013 (05304/2015 — C8–0054/2015),

                  —

                  wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (3),

                  —

                  wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (4), u b'mod partikolari l-Artikolu 208 tiegħu,

                  —

                  wara li kkunsidra r-Regolament (KE) Nru 1211/2009 tal-Parlament Ewropew u tal-Kunsill tal-25 ta' Novembru 2009 li jistabbilixxi l-Uffiċċju tal-Korp ta' Regolaturi Ewropej tal-Komunikazzjonijiet Elettroniċi (BEREC) u l-Uffiċċju (5), u b'mod partikolari l-Artikolu 13 tiegħu,

                  —

                  wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (6),

                  —

                  wara li kkunsidra r-Regolament ta' Delega tal-Kummissjoni (UE) Nru 1271/2013 tat-30 ta' Settembru 2013 dwar Regolament Finanzjarju ta' qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (7), u b'mod partikolari l-Artikolu 108 tiegħu,

                  —

                  wara li kkunsidra l-Artikolu 94 u l-Anness V tar-Regoli ta' Procedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit (A8-0081/2015),

         1.

            Jagħti l-kwittanza lill-Kumitat ta' Tmexxija tal-Uffiċċju tal-Korp ta' Regolaturi Ewropej tal-Komunikazzjonijiet Elettroniċi għall-implimentazzjoni tal-baġit tal-Uffiċċju għas-sena finanzjarja 2013;

         2.

            Jippreżenta l-kummenti tiegħu fir-riżoluzzjoni t'hawn taħt;

         3.

            Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hi parti integrali minnha, lill-Maniġer Amministrattiv tal-Uffiċċju tal-Korp ta' Regolaturi Ewropej tal-Komunikazzjonijiet Elettroniċi, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f'Il-Ġurnal Uffiċjali tal-Unjoni Ewropea (serje L).

               Il-President

            Martin SCHULZ

               Is-Segretarju Ġenerali

            Klaus WELLE

         (1)  ĠU C 442, 10.12.2014, p. 28.

         (2)  Ara n-nota f'qiegħ il-paġna 1.

         (3)  ĠU L 248, 16.9.2002, p. 1.

         (4)  ĠU L 298, 26.10.2012, p. 1.

         (5)  ĠU L 337, 18.12.2009, p. 1.

         (6)  ĠU L 357, 31.12.2002, p. 72.

         (7)  ĠU L 328, 7.12.2013, p. 42.


title: 2008/899/KE: Deċiżjoni tal-Kummissjoni tat- 2 ta’ Diċembru 2008 li taċċetta l-impenji offruti b’rabta mal-proċediment tal-anti-dumping dwar l-importazzjonijiet ta’ aċidu ċitriku li joriġina mir-Repubblika tal-Poplu taċ-Ċina

text:
               3.12.2008

               MT

               Il-Ġurnal Uffiċjali ta’ l-Unjoni Ewropea

               L 323/62

         DEĊIŻJONI TAL-KUMMISSJONI
   tat-2 ta’ Diċembru 2008
   li taċċetta l-impenji offruti b’rabta mal-proċediment tal-anti-dumping dwar l-importazzjonijiet ta’ aċidu ċitriku li joriġina mir-Repubblika tal-Poplu taċ-Ċina
   (2008/899/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 384/96 tat-22 ta’ Diċembru 1995 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea (1) (ir-“Regolament bażiku”), u b’mod partikolari l-Artikoli 8 u 9 tiegħu,
   Wara li kkonsultat lill-Kumitat Konsultattiv,
   Billi:
   A.   PROĊEDURA

               (1)

               Permezz tar-Regolament (KE) Nru 488/2008 (2), il-Kummissjoni imponiet dazji tal-anti-dumping provviżorji fuq importazzjonijiet fil-Komunità ta' aċidu ċitriku li joriġina fir-Repubblika tal-Poplu taċ-Ċina (RPĊ).

               (2)

               Wara l-adozzjoni tal-miżuri anti-dumping provviżorji, il-Kummissjoni kompliet l-istħarriġ dwar id-dumping, il-ħsara, u l-interess Komunitarju. Is-sejbiet u l-konklużjonijiet definittivi tal-istħarriġ huma stabbiliti fir-Regolament tal-Kunsill (KE) Nru 1193/2008 (3) li jimponi dazju tal-anti-dumping definittiv u li jiġbor b'mod definittiv id-dazju provviżorju impost fuq l-importazzjonijiet ta' aċidu ċitriku li joriġina fir-RPĊ.

               (3)

               L-istħarriġ ikkonferma s-sejbiet provviżorji ta' dumping li jagħmel ħsara rigward l-importazzjonijiet ta' aċidu ċitriku li joriġina mir-RPĊ.

         B.   IMPENJI

               (4)

               Wara l-adozzjoni ta’ miżuri anti-dumping provviżorji, sitt produtturi esportaturi li kooperaw fir-RPĊ, jiġifieri Anhui BBCA Biochemical, RZBC, TTCA, Yixing Union Biochemical, Laiwu Taihe Biochemistry u Weifang Ensign Industry offrew impenji fir-rigward tal-prezzijiet skont l-Artikolu 8(1) tar-Regolament bażiku. F’dawn l-impenji, il-produtturi esportaturi offrew li jbiegħu l-prodott ikkonċernat fil-livelli ta' prezz li jeliminaw l-effetti ta’ ħsara tad-dumping jew ogħla. Kull produttur esportatur offra prezz wieħed minimu tal-importazzjoni għat-tipi differenti kollha tal-prodott biex jillimita r-riskju ta’ evażjoni.

               (5)

               Barra minn hekk, l-offerti jipprovdu għall-indiċjar tal-prezzijiet minimi billi l-prezzijiet tal-prodott ikkonċernat kienu jvarjaw b’mod sinifikanti, b’mod partikolari l-prezzijiet żdiedu b’mod konsiderevoli wara l-perjodu ta’ stħarriġ. L-indiċjar isir skont il-kwotazzjonijiet pubbliċi internazzjonali tal-qamħirrum, il-materja prima ewlenija wżata mill-produtturi esportaturi. Madankollu, il-produtturi esportaturi offrew li jiffissaw il-prezzijiet minimi għall-inqas fil-livell tal-prezz mingħajr ħsara anki jekk l-indiċjar ikun iwassal għal livell tal-prezz aktar baxx.

               (6)

               Laiwu Taihe Biochemistry, li ngħata trattament ta’ ekonomija tas-suq, offra li jikkalkola l-prezz minimu tiegħu msejjes fuq il-valur normali stabbilit matul l-istħarriġ.

               (7)

               Barra minn hekk, il-produtturi esportaturi, biex inaqqsu r-riskju ta’ vjolazzjoni tal-prezz permezz ta’ kumpens trasversali tal-prezzijiet, l-ewwel nett offrew li jirrapportaw il-bejgħ kollu mhux tal-UE lil dawk il-konsumaturi li l-organizzazzjoni jew l-istruttura tagħhom testendi lil hinn mill-UE, f'każ li l-produttur esportatur ibiegħ lil dan il-konsumatur fl-UE. It-tieni, il-produtturi esportaturi qablu li jirrispettaw sistema partikolari ta' prezzijiet b'rabta ma' dak il-bejgħ mhux tal-UE.

               (8)

               Il-produtturi esportaturi se jipprovdu wkoll tagħrif regolari u dettaljat lill-Kummissjoni dwar l-esportazzjonijiet tagħhom lejn il-Komunità, li jfisser li l-impenji jistgħu jiġu ssorveljati b'mod effettiv mill-Kummissjoni.

               (9)

               Hu nnotat ukoll li l-Kamra tal-Kummerċ taċ-Ċina tal-Importaturi u l-Esportaturi ta' Metalli, Minerali u Kimika (“CCCMC”) qed tingħaqad mas-sitt kumpaniji msemmija fil-premessa 3, u li għalhekk is-CCCMC se jkollha rwol attiv fil-monitoraġġ tal-impenji. Għaldaqstant, il-Kummissjoni tqis li r-riskju ta’ evażjoni tal-impenji miftiehma huwa limitat.

               (10)

               Wara l-iżvelar tal-offerti ta’ impenn, l-industrija Komunitarja oġġezzjonat għal dawn l-offerti ta’ impenn. L-industrija Komunitarja argumentat li indiċjar imsejjes fuq il-qamħirrum mhuwiex xieraq billi hemm elementi oħra ewlenin li jikkostitwixxu komponenti prinċipali varjanti tal-prezzijiet u ssuġġeriet minflok indiċjar imsejjes kemm fuq il-prezz tal-materja prima kif ukoll fuq dak tal-enerġija. Fir-rigward tal-kummenti tal-industrija Komunitarja li jissuġġerixxu indiċjar imsejjes ukoll fuq l-enerġija, huwa nnotat li l-enerġija mhijiex fattur importanti fil-prezz. Barra minn hekk, ma jkun hemm l-ebda sors ċar ta’ indiċjar billi l-enerġija meħtieġa tista’ tiġi prodotta minn sorsi differenti bħal faħam, gass naturali jew elettriku.

               (11)

               L-industrija Komunitarja argumentat ukoll li, billi l-produtturi esportaturi jbiegħu l-prodott kopert mill-impenn lil kumpaniji multinazzjonali, hemm riskju għoli ta’ kumpens trasversali tal-prezzijiet jiġifieri l-prodott kopert mill-impenn jista’ jinbiegħ lill-istess konsumatur bi prezzijiet artifiċjalment baxxi barra mill-KE biex jikkumpensaw il-prezzijiet minimi fil-KE. F’dan ir-rigward ta’ min jinnota li l-biċċa l-kbira tal-bejgħ ta’ esportazzjoni tal-kumpaniji lill-KE jsir lill-kummerċjanti u mhux lill-kumpaniji multinazzjonali. Minkejja dan, u biex jitnaqqas aktar ir-riskju li jifdal ta' kumpens trasversali minn xi kumpaniji speċifiċi, l-offerti jinkludu klawżoli speċjali ta' kumpens trasversali fir-rigward ta' bejgħ mill-kumpaniji kkonċernati lil dawk il-konsumaturi fil-KE li l-organizzazzjoni jew l-istruttura tagħhom testendi lil hinn mill-UE. Dawn il-klawżoli jnaqqsu b’mod sinfikanti r-riskju ta’ kumpens trasversali.

               (12)

               Fid-dawl ta’ dan, l-impenji offruti mill-produtturi esportaturi huma aċċettabbli.

               (13)

               Biex il-Kummissjoni tkun tista' tissorvelja b’mod effettiv il-konformità tal-kumpaniji mal-impenji, meta t-talba għar-rilaxx għaċ-ċirkolazzjoni ħielsa titressaq quddiem l-awtorità tad-dwana rilevanti, l-eżenzjoni mid-dazju tal-anti-dumping se tiddependi fuq (i) il-preżentazzjoni ta’ fattura tal-impenn li jkun fiha għall-inqas l-elementi elenkati fl-Anness għar-Regolament (KE) Nru 1193/2008; (ii) il-fatt li l-prodotti importati jiġu manifatturati, mibgħuta u fatturati direttament mill-kumpaniji msemmija lill-ewwel konsumatur indipendenti fil-Komunità; u (iii) il-fatt li l-prodotti ddikjarati u ppreżentati lid-dwana jaqblu preċiżament mad-deskrizzjoni tal-fattura tal-impenn. Meta ma titressaq l-ebda fattura bħal din, jew meta din ma taqbilx mal-prodott ippreżentat lid-dwana, minflok għandha titħallas ir-rata ta’ dazju tal-anti-dumping xierqa.

               (14)

               Biex jiġi żgurat iżjed ir-rispett effettiv tal-impenji, l-importaturi ġew mgħarrfa mir-Regolament tal-Kunsill imsemmi hawn fuq, li jekk ma jintlaħqux il-kundizzjonijiet previsti minn dan ir-Regolament jew il-Kummissjoni tirtira l-aċċettazzjoni tal-impenji, dan jista’ jwassal biex jinħoloq dejn doganali għat-tranżazzjonijiet rilevanti.

               (15)

               Fil-każ ta’ vjolazzjoni jew irtirar tal-impenn jew fil-każ ta’ rtirar tal-aċċettazzjoni tal-impenn mill-Kummissjoni, id-dazju tal-anti-dumping impost skont l-Artikolu 9(4) tar-Regolament bażiku għandu japplika awtomatikament permezz tal-Artikolu 8(9) tar-Regolament bażiku.

         IDDEĊIDIET KIF ĠEJ:
   Artikolu 1
   L-impenji offruti mill-produtturi esportaturi msemmija hawn taħt flimkien mal-Kamra tal-Kummerċ taċ-Ċina tal-Importaturi u l-Esportaturi ta’ Metalli, Minerali u Kimika, b'rabta mal-proċediment ta’ anti-dumping dwar importazzjonijiet ta’ aċidu ċitriku li joriġina fir-Repubblika tal-Poplu taċ-Ċina, qegħdin b’dan jiġu aċċettati.

               Pajjiż

               Kumpanija

               Kodiċi Addizzjonali Taric

               Ir-Repubblika tal-Poplu taċ-Ċina

               Anhui BBCA Biochemical Co., Ltd – No 73, Daqing Road, Bengbu City, 233010, Provinċja ta’ Anhui

               A874

               Immanifatturat minn RZBC Co., Ltd – No 9 Xinghai West Road, Rizhao, Provinċja ta’ Shandong u mibjugħ mill-kumpanija ta’ bejgħ relatata RZBC Imp. & Exp. Co., Ltd – No 9 Xinghai West Road, Rizhao, Provinċja ta’ Shandong

               A926

               Immanifatturat minn RZBC (Juxian) Co., Ltd – West Wing, Chengyang North Road, Ju County, Rizhao, Provinċja ta’ Shandong u mibjugħ mill-kumpanija ta’ bejgħ relatata RZBC Imp. & Exp. Co., Ltd – No 9 Xinghai West Road, Rizhao, il-Provinċja ta’ Shandong

               A927

               TTCA Co., Ltd – West, Wenhe Bridge North, Anqiu City, Provinċja ta’ Shandong

               A878

               Yixing Union Biochemical Co., Ltd – Economic Development Zone Yixing City 214203, Provinċja ta’ Jiangsu

               A879

               Laiwu Taihe Biochemistry Co. Ltd, No 106 Luzhong Large East Street, Laiwu, Provinċja ta’ Shandong

               A880

               Weifang Ensign Industry Co. Ltd, The West End, Limin Road, Changle City, Provinċja ta’ Shandong

               A882

         Artikolu 2
   Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f’Il-Ġurnal Uffiċjali ta’ l-Unjoni Ewropea.

      Magħmula fi Brussell, 2 ta’ Diċembru 2008.

            Għall-Kummissjoni

         Catherine ASHTON

            Membru tal-Kummissjoni

      (1)  ĠU L 56, 6.3.1996, p. 1.

      (2)  ĠU L 143, 3.6.2008, p. 13.

      (3)  Ara paġna 1 ta' dan il-Ġurnal Uffiċjali.